Source: http://docplayer.hu/285502-Polgari-jogi-alapfogalmak.html
Timestamp: 2018-03-21 20:54:55+00:00

Document:
1 ATALANTA Üzleti Szakközépiskola Polgári jogi alapfogalmak Szerző: dr. Bednay Dezső Budapest
2 Tartalomjegyzék Bevezetés I. Témakör: A személyhez- és a szellemi alkotáshoz fűződő jogok 4.o. 1) A polgári jog és a Polgári Törvénykönyv 2) A személyhez fűződő jogok általános jellemzői 3) A személyhez fűződő jogok fajtái 4) A személyhez fűződő jogok megsértésének következményei 5) Az iparjogvédelem területei 6) A szerzői jog II. Témakör: A szerződések általános szabályai 22.o. 1) A kötelem fogalma 2) A szerződés fogalma, alakja, megkötése 3) Általános szerződési feltételek, blankettaszerződések 4) A szerződés tartalma, pénzszolgáltatás, kamat 5) A szerződés létszakaszai 6) A szerződés érvénytelensége 7) A szerződést biztosító mellékkötelezettségek (a szerződés megerősítésének eszközei) 8) A szerződésszegés 9) A szerződés megszűnése 10) A szerződő felek személyének változása III. Témakör: Felelősség a szerződésen kívül okozott károkért, a kártérítés általános szabályai 50.o. 1) A polgári jogi felelősség általános szabálya 2) A kártérítési felelősség egyes sajátos esetei IV. Témakör: A kötelmi jog különös része (az egyes szerződések) 55.o. 1) A Polgári Törvénykönyv általános és a különös részének viszonya 2) A szerződések fajtái 3) Az adásvétel és csere 4) A vállalkozási szerződés 5) A bérlet 6) A letéti szerződés 7) A megbízás 2
3 8) A megbízás nélküli ügyvitel 9) Ingyenes szerződések 10) A szállítási szerződés 11) A közüzemi szerződés 12) A mezőgazdasági termékértékesítési szerződés 13) Fuvarozás 14) Bizomány 15) Szállítmányozás 16) Bank és hitelszerződések 17) Biztosítás 18) Lízing 19) Franchise 20) Koncesszió Irodalomjegyzék Bevezetés A jogi asszisztens képzés tematikájában a Polgári jogi alapfogalmak tantárgy központi szerepet foglal el. Tantárgyi követelmény az ún. alapozó jogi- és más társadalomtudományi tárgyak ismerete (pl. Jogi alaptan, Bevezetés az alkotmányjogba, Szociológia stb.). A polgári jog, mint a legterjedelmesebb jogág nagy területet ölel át. A Ptk. a személyekkel és tulajdonjoggal kapcsolatos területeit a jogi alaptan jegyzet tartalmazta, a hallgatók a későbbiekben a polgári jog egyes részterületeit külön tantárgyként ismerhetik meg (pl. ingatlanjog, kereskedelmi jog). Az öröklési jog témakör a szoros kapcsolódásra tekintettel A családi jog jegyzetben szerepel. A tankönyv a jogi alaptanban már megismert polgári jogi személyfogalom és tulajdonjog kiegészítéseként tartalmazza a személyhez fűződő jogokat, és vázlatszerűen ismerteti a szellemi tulajdon (szerzői jog, iparjogvédelem) szabályait. A könyv legterjedelmesebb része a Ptk. kötelmi jog szabályainak ismertetése. A Ptk. kötelmi jog részében itt tárgyalt szerződések közül néhány sajátos (speciális) szerződésfajta szorosan kapcsolódik a Kereskedelmi jog tantárgyi ismereteihez.. Ez a kiadvány terjedelmi okokból és a képzés jellegéhez igazodva természetesen nem nyújthat olyan átfogó ismereteket, mint a jogi egyetemi képzés hasonló stúdiumának tankönyvei. Budapest július dr. Bednay Dezső szerző 3
4 Polgári jogi alapfogalmak I. Témakör: A személyhez- és a szellemi alkotáshoz fűződő jogok 1) A polgári jog és a Polgári Törvénykönyv A polgári jog jogrendszerünk legterjedelmesebb jogága, mely számos részterületet (pl. társasági jog, szerzői jog, öröklési jog stb.) foglal magába. A polgári jog alanya a jogalanyok legszélesebb köre lehet, hiszen vagyoni viszonyai minden jogalanynak lehetnek. A polgári jog döntő részében gazdasági- vagyoni viszonyokat szabályoz. A polgári jog a vagyoni viszonyokon túlmenően szabályozza a személyek személyhez fűződő jogainak védelmét is, melynek vagyoni és nem vagyoni vonatkozásai egyaránt vannak. Ez utóbbi részterülethez kapcsolódik a szellemi alkotások joga, melynek alapvető keretszabályait is a Polgári Törvénykönyv tartalmazza. A polgári jog jellemzője, hogy az érdekviszonyok folytán együttműködésre késztetett, egyenjogú és egymás mellé rendelt felek kölcsönös előnyökre is épülő vagyoni kapcsolatait szabályozza. Az egyenjogúság ebben a vonatkozásban azt jelenti, hogy egyik fél sem adhat utasítást a másiknak, tehát egyik félnek sincs joga a másik felet vállalt kötelezettségei teljesítésére önhatalmúlag kényszeríteni. Erre szolgál a bírói út, végső soron az állami eszközökkel történő kikényszerítés. A polgári jog szabályainak jelentős része (általában a szerződésekre vonatkozó szabályok) diszpozitív jellegű. A polgári jogviszonyok legfontosabb rendelkezéseit a kódexigényű Polgári Törvénykönyv (közismert rövidítéssel a Ptk.), a többször módosított évi IV. törvény tartalmazza. Megállapítható ez annak ellenére, hogy számos fontos polgári jogi jellegű szabály más, különálló jogforrásban található. A Ptk. alapvető jellegét azonban az is bizonyítja, hogy ezek a különálló, polgári jogi jellegű szabályokat tartalmazó jogforrások többségükben a Ptk.-t kifejezetten háttérjogszabályként nevezik meg. A számos módosítás ellenére a Ptk. alapvető szerkezete ma is változatlan. A Polgári Törvénykönyv hat részből, s azon belül címekből, majd fejezetekből áll: 1. Bevezető rendelkezések (a polgári jog alapelvei); 2. A személyek (a polgári jog alanyai); 3. A tulajdonjog; 4. A kötelmi jog (szerződések); 5. Öröklési jog; 6. Záró rendelkezések (csak néhány hatályba léptető és értelmező ). 4
5 A felsorolt részek közül az első háromra a jogi alaptan jegyzet már kitért, az öröklési joggal majd a családjog stúdium keretében ismerkedhetnek meg. A jogi alaptan jegyzetben már megismert polgári jogi személyfogalom kiegészítéseként ez a jegyzet tartalmazza a személyhez fűződő jogokat, és vázlatszerűen ismerteti a szellemi tulajdon (szerzői jog, iparjogvédelem) legfontosabb szabályait. A polgári jogi alapfogalmak jegyzet törzsanyaga a kötelmi jog (szerződések) témakör. 2) A személyhez fűződő jogok általános jellemzői A személyhez fűződő jogok fogalma és a személyek polgári jogi védelme nem választható el az emberi jogok fogalmától és védelmétől. A személyek polgári jogi védelmének egyben az emberi jogok védelmét is jelentenie kell. Az emberi jogok lényegében az egész emberiség által elfogadott személyiségi jogok is, melyeket nemzetközi szerződések rögzítenek. A nemzetközi emberi jogi egyezmények ugyanakkor szélesebb kört fognak át, mint az emberi személyiség védelme; tartalmaznak politikai és szociális jogokat is. A legfontosabb emberi jogi egyezmény az ENSZ által ban elfogadott Emberi Jogok Egyetemes Nyilatkozata. Az évi Nyilatkozaton alapul a Polgári és Politikai Jogok Nemzetközi Egyezségokmánya, amelyet 1968-ban fogadott el az ENSZ, s amely az alapvető emberi jogok tételes felsorolása. Ezt az Egyezségokmányt hazánkban az évi 8. tvr. hirdette ki és tette a belföldi tételes jog részévé. Az emberi jogok védelme érdekében két nemzetközi bírósági fórumot állítottak fel: az Emberi Jogok Európai Bizottságát és az Emberi Jogok Európai Bíróságát. Meghatározott eljárási feltételek teljesítése esetén ezekhez a fórumokhoz magyar állampolgárok is fordulhatnak a személyiségi jogok védelméért. A Magyar Köztársaság Alkotmánya külön fejezetben állapítja meg azokat az alapvető jogokat és kötelezettségeket, amelyek hazánkban az embert megilletik, illetőleg terhelik. Személyhez fűződő (személyiségi) jogok alatt azokat az abszolút szerkezetű alanyi jogokat értjük, melyeknél fogva mindenki a törvények és mások jogainak korlátjai között személyiségét, egyéni integritását minden irányban szabadon érvényesítheti és igényelheti azt, hogy őt ebben senki se háborítsa. A személyiségi jogok összetettek, egyfelől védik az ember szubjektumát, szellemi értékeit (pl. a jóhírnév, a becsület, az emberi méltóság), másfelől védik az emberi személynek az anyagi formában megjelenő testi lényegét is (pl. testi épség védelme, képmás- és hangfelvétel védelme). A személyhez fűződő jogok sérelmét jelenti különösen: magánszemélyek bármilyen hátrányos megkülönböztetése nemük, fajuk, nemzetiségük vagy felekezetük szerint; a lelkiismereti szabadság sérelme; a személyes szabadság jogellenes korlátozása; a testi épség, az egészség, valamint a becsület és az emberi méltóság megsértése; 5
6 a jóhírnévhez, a magánlakás sértetlenségéhez, valamint a magántitok és a személyes adatok védelméhez való jog megsértése. 3) A személyhez fűződő jogok fajtái A Ptk. a személyhez fűződő jogok megsértésének eseteit is csak példálózóan sorolja fel. Az általános felsoroláson túlmenően a könyv témája szükségessé teszi néhány "klasszikus személyiségi jog törvényi szabályozásának bemutatását. a) a névviselés joga Mindenkinek joga van a névviseléshez. A névviseléssel a természetes és a nem természetes személy célja is az, hogy magát másoktól elkülönítésre alkalmas módon megjelölje, s ekként biztosítsa, hogy a név alapján őt és csakis őt lehessen felismerni. A névviselés egyúttal kötelesség is. A hatósági eljárások során, a hatósági igazolványokban mindenkinek azt a nevet kell viselnie, amely az anyakönyv szerint őt megilleti. Ha valaki, az őt anyakönyv szerint megillető névtől el akar térni, akkor névváltoztatási kérelmet kell benyújtania a belügyminiszterhez. A tudományos, irodalmi vagy művészeti tevékenység folytatására külön szabályok vonatkoznak. Tudományos, irodalmi, művészi vagy egyébként közszerepléssel járó tevékenységet mások jogainak és törvényes érdekeinek sérelme nélkül felvett névvel is lehet folytatni. A felvett név azonban mások jogait és törvényes érdekeit nem sértheti. A szerzői jog részletes szabályokat tartalmaz a felvett név használatáról; az erre vonatkozó igényt a szerzői jogvédő szervezetnél be kell jelenteni, pontosan megjelölve, hogy a szerző milyen felvett névvel hozza nyilvánosságra művét. A tudományos, irodalmi vagy művészi tevékenységet folytató ha neve összetéveszthető a már korábban is hasonló tevékenységet folytató személy nevével az érintett személy kérelmére a későbbi pályakezdő saját nevét is csak megkülönböztető toldással vagy elhagyással használhatja e tevékenység gyakorlása során. A névviselés joga lényegében tehát azt jelenti, hogy a jogszabály védi a már felvett nevet, egyben jogellenesnek tartja a jogosulatlan névhasználatot, valamint meghatározott esetekben az olyan név használatát is, amely más névvel összetéveszthető. Több szerző közös név alatt is szerepelhet a nyilvánosság előtt; e közös név ugyanolyan védelemben részesül, mint bármely felvett név. A jogi személy nevének különböznie kell azoknak a korábban nyilvántartásba vett jogi személyeknek a nevétől, amelyek hasonló működési körben és azonos területen tevékenykednek. A jogi személy névválasztásával, névviselésével kapcsolatos elvárások egy részét jogszabály írja elő, más része, pedig a bírói gyakorlaton alapul. A jogirodalom a gazdálkodó szervezetek nevét, az ún. kereskedelmi név alatt jelöli. A kereskedelmi névnek fontos szerepe van az üzleti kapcsolatok, illetve a vevőkör kialakulásában. A kereskedelmi név sajátos értéket jelent. A kereskedelmi név védelmét a Ptk.-n túl más jogszabályok így a védjegyoltalmi és cégjogi szabályok is biztosítják. A névviselési jog sérelmét jelenti különösen, ha valaki jogtalanul más nevét használja, vagy jogtalanul máséhoz hasonló nevet használ. A névviselés jogának megsértésében megmutatkozó személyiségi jogsérelem számtalan módon megvalósulhat. Megállapításában a 6
7 felróhatóságnak jelentősége nincs, azt csak a jogellenes névviseléssel okozott kár megtérítésére irányuló igény esetén kell vizsgálni. b) a jóhírnévhez fűződő jog A személyhez fűződő jogok védelme kiterjed a jóhírnév védelmére is. Ha valaki más személyre vonatkozó, azt sértő valótlan tényt állít, híresztel vagy való tényt hamis színben tüntet fel, megsérti a törvény által védett jóhírnévhez való jogot. A jóhírnév védelme a természetes és nem természetes személyekre egyaránt kiterjed. Megsértése eltérő rendelkezés hiányában felróhatóságtól, jó- vagy rosszhiszeműségtől függetlenül megállapítható. A jóhírnévhez fűződő jogot számtalan magatartás sértheti. A hírnévrontás mástól szerzett ismeretek továbbadásával is megvalósulhat. Ha valaki valamilyen mástól szerzett értesülést bármilyen módon továbbít (azaz híresztel), ugyanúgy megvalósíthatja az e törvényhely alá tartozó személyhez fűződő jogsérelmet, mint a saját tudomásán alapuló közléssel. A híresztelés megállapításának nem feltétele, hogy az értesülés széleskörű terjesztésére kerüljön sor, mint ahogy az ismételt vagy folyamatos továbbadás sem. A hírnévrontással megvalósuló jogsérelem megítélése kapcsán nincs jelentősége annak, hogy a híresztelő nem tudott az általa közöltek valótlanságáról és azt az általa megismerteknek megfelelően adta tovább, ugyanis híresztelésnek kell tekinteni más személy nyilatkozatának, állításának, tájékoztatásának a közlését, továbbítását, közreadását akkor is, ha híven közli más személynek valótlan nyilatkozatát (Legfelsőbb Bíróság Pf. IV /1977.). A hírnévrontás megállapítására a közlés tartalma ad alapot. Ekként csak az olyan valótlan és a személy hátrányos megítélésére alkalmas közlés lehet hírnévrontó, amely valamilyen tényt állít, illetve valamilyen tényt fejez ki, nyíltan vagy burkoltan. Alapvetően tehát a tényállítás alkalmas a hírnévrontásra, akár nyílt (azaz kifejezett egyértelmű állítással) akár burkolt (például célozgatások, utalások) formában hangzik el, de megvalósulhat a teljes valóság megismeréséhez szükséges tények téves következtetésre indító csoportosításával is. Az értékítélet (vélemény, bírálat, jellemzés) csak akkor eredményezheti a jóhírnév sérelmét, ha közvetlenül vagy közvetve tényállítást fejez ki, olyankor tehát, amikor valótlan tényállításokon alapszik, nyíltan vagy burkoltan ilyen tényállítást fejez ki, továbbá ha megtévesztő jellegű, téves következtetés levonására ad alapot (Legfelsőbb Bíróság P. törv. IV /1977). A hírnévrontás sajátos esetben hallgatással is bekövetkezhet, pontosabban elhallgatás útján, amennyiben ez a magatartás alkalmas a valóság meghamisítására. Olyankor áll ez fenn, amikor valakiről (vagy valamivel kapcsolatban) nem közlik a teljes valóság megismeréséhez szükséges igaz tényeket, csupán azoknak egy részét és emiatt az érintettről alkotott értékítélet tévessé válik. Ennek klasszikus példája, ha tudatják, hogy egy személy ellen büntetőeljárás indult, de azt már nem, hogy az számára kedvezően (felmentéssel) zárult. A hírnévrontást csak az objektív valóságnak meg nem felelő közlés valósíthatja meg. A jogsértés megállapításához szükséges e követelmény a valótlan tények továbbításán túl adott esetben bekövetkezhet a való tények közlésével is. Így akkor, amikor a valóságot a tények megtévesztő csoportosítása, az egyes tényálláselemek elhallgatása útján, vagy rejtett utalásokkal, félreérthető megfogalmazással stb. hamis színben tüntetik fel. Elképzelhető az is, hogy a szóbeli közléskor használt hangsúlyozás vezet a jogsértéshez. Az értékítélet azaz a való tényekből levont következtetés nem vezethet a jóhírnév sérelméhez még akkor sem, ha mások nézeteivel ellentétes tartalmat hordoz. 7
8 A személyre vonatkozó, objektíve valótlan tényállítást kifejező közlés akkor eredményez jogsértést, ha alkalmas arra, hogy az érintett társadalmi megítélését hátrányosan befolyásolja. Ha a valótlan tényállítás a közmegítélés szempontjából jelentéktelen körülményre vonatkozott, ugyanúgy megalapozott a jogvédelem iránti igény, mint ha jelentős jogsérelem következett volna be. E körülményeknek a jogsérelemhez fűződő jogkövetkezmények alkalmazhatósága körében van csak jelentősége. Gyakori, hogy a jóhírnevet sértő közlésre sajtó útján kerül sor. Ez széleskörű nyilvánosságot jelent, és az ilyen közléssel elért tömeghatás nagymértékben fokozza a sérelem súlyosságát. A törvény ezért a jogsértés e módját külön is nevesíti és a Pp. különleges eljárásjogi rendelkezéseivel együtt hatékony védelemben részesíti. A vonatkozó jogszabályok ugyanakkor csak az Alkotmány és a sajtóról szóló többször módosított évi II. törvény rendelkezéseivel összhangban értelmezhetők. Ha valakiről napilap, folyóirat (időszaki lap), rádió, televízió vagy filmhíradó valótlan tényt közöl, vagy híresztel, illetőleg való tényeket hamis színben tüntet fel a törvényben biztosított egyéb igényeken kívül követelheti olyan közlemény közzétételét, amelyből kitűnik, hogy a közlemény mely tényállása valótlan, mely tényeket tüntet fel hamis színben, illetőleg melyek a való tények (helyreigazítás). A helyreigazítást napilap esetében az erre irányuló igény kézhezvételét követő nyolc napon belül, folyóirat, illetőleg filmhíradó esetében a legközelebbi számban azonos módon, rádió, illetőleg televízió esetében pedig ugyancsak nyolc napon belül a sérelmes közléssel azonos napszakban kell közölni. A sajtószabadság alkotmányos védelem alatt áll. Mindenkinek joga van tehát a sajtó útján közölni a nézeteit, alkotásait amennyiben azok nem sértik az alkotmányos rendet. Mindenkinek joga van arra is, hogy tájékoztatást kapjon szűkebb környezetét, hazáját, a világot érintő kérdésekben. A véleménynyilvánítás alkotmányban is rögzített szabadsága folytán az értékítélet, a bírálat önmagában nem jogsértő. A sajtó feladata e körben a hiteles, pontos és gyors tájékoztatásról való gondoskodás, amely egyebek mellett személyhez fűződő jogokat sem sérthet. Jogellenessé akkor válik csak, ha a bíráló túllépi a szabad véleménynyilvánítás határait. Az emberi méltóság az egyedi értékektől függetlenül minden embert megillet. Akinek a jóhírnevét megsértik az általános jogvédelmi eszközök igénybevételének lehetősége mellett többletvédelemre is jogosult, nevezetesen követelheti a helyreigazítást. c) A képmás és hangfelvétel védelme Képmás vagy hangfelvétel nyilvánosságra hozatalához a nyilvános közszereplés kivételével az érintett személy hozzájárulása szükséges. Ennek megfelelően a képmás és a hangfelvétel mint az ember külső megjelenésének ábrázolása a törvény védelme alatt áll, azzal kapcsolatban bármiféle visszaélés tilos. Ez nemcsak az engedély nélküli nyilvánosságra hozatal útján valósulhat meg, de egyebek mellett a felvétel készítésével is, ha valaki az érintett engedélye nélkül, illetéktelenül hatol be a személyiségi érdekkörbe, így például ha rejtett kamerával, titkos lehallgatással készít felvételt. Visszaélésnek minősül az engedéllyel készült felvétel rendeltetésétől eltérő célú felhasználása (így amikor a híradó számára készült tudósítás képeit reklám céljára használják), vagy adott esetben a nyilvánosságra hozatal módja is, amennyiben például az ábrázolt személy az által nevetségessé válik (BH ). A képmás vagy hangfelvétel nyilvánosságra hozataláról kizárólag az ábrázolt, illetve a felvételen szereplő személy jogosult dönteni. A hozzájárulásban megnyilvánuló rendelkezési 8
9 jogosultság önálló, a felvétel készítésétől független jog. Önmagában tehát a film, fotó vagy hangszalag stb. készítéséhez adott hozzájárulás nem jelenti egyben a felhasználás engedélyezését is. Ez alól azonban számos kivétel akad, mikor is, a felvétel készítésére vonatkozó engedély a nyilvánosságra hozatalra is kiterjed. Annak megítélésében, hogy az adott esetben a fő szabály vagy a kivétel érvényesül-e, a felvétel készítés céljának, a társadalom életében kialakult gyakorlatnak, szokásoknak valamint a készítő vagy készíttető és az ábrázolt személy között lévő kapcsolatnak van döntő jelentősége. Így például egy élő televíziós műsor számára készülő filmfelvétel esetében a nyilvánosságra hozatalhoz való hozzájárulást is megadottnak kell tekinteni, ha az érintett ennek ismeretében engedi magát fényképezni és a sugárzásra vonatkozóan semmiféle nyilatkozatot nem tesz. A hozzájárulás nincs alaki szabály betartásához kötve, az tehát akár ráutaló magatartással is kinyilvánítható. A felhasználáshoz adott engedély kiterjesztően nem értelmezhető. A baráti körben, nyaraláskor készített fényképfelvétel például nem használható fel külön hozzájárulás nélkül reklám célokra, annak azonban nincs akadálya, hogy a készítő azokat a barátainak, munkatársainak megmutassa. A képmás vagy hangfelvétel a felvétel készítés körülményeitől függetlenül jogszabály rendelkezése folytán, kivételesen hozzájárulás nélkül is nyilvánosságra hozható. Az eltűnt, valamint a súlyos bűncselekmény miatt büntetőeljárás alatt álló személyről készült képmást (hangfelvételt) nyomós közérdekből vagy méltánylást érdemlő magánérdekből a hatóság engedélyével szabad felhasználni. A nyilvános közéleti eseményen (rendezvényen) résztvevő közéleti szereplő (például egy parlamenti ülésről szóló tudósítás kapcsán az országgyűlési képviselő) nem kifogásolhatja, ha hozzájárulása nélkül közli a sajtó a róla készült felvételt. Ezzel kapcsolatos a bírósági ítélkezési gyakorlatban kialakult ún. tömegfelvétel fogalma. Ekként a képmás nyilvánosságra hozatalának tilalma nem vonatkozik a nyilvános eseményekről, rendezvényekről, táj- és utcarészletekről készült felvételekre, amikor tehát az ábrázolás módja nem egyéni, amikor a felvétel összhatásban örökíti meg a nyilvánosság előtt lezajlott eseményeket. d) A személyes titok védelme Személyhez fűződő jogot sért, aki a levéltitkot megsérti, továbbá aki magántitok, üzemi vagy üzleti titok birtokába jut és azt jogosulatlanul nyilvánosságra, hozza, vagy azzal egyéb módon visszaél. A személyes titok fogalmába sorolható: a levéltitok, a magántitok, az üzleti titok, a hivatásbeli (foglalkozási) titok. A személyes titok régóta ismert sajátos formája a levéltitok. A Ptk. alkalmazásában levélnek kell tekinteni minden zárt küldeményt. Aki a levélben szereplő titkokat jogosulatlanul nyilvánosságra hozza, vagy azokkal egyéb módon visszaél, személyhez fűződő titkot sért. A levéltitok megsértése megvalósulhat a levél illetéktelen megszerzésével, felbontásával de akként is, hogy azt a tartalmának megismerése érdekében jogosulatlan személy kezéhez továbbítják stb. A magántitok legáltalánosabb fogalma: csak kevesek által ismert személyi, családi, vagyoni vonatkozású adat, melynek egy zárt körből való kikerülése sérti az adott személy érdekét. 9
10 A titokvédelem különösen az üzleti titok vonatkozásában számos jogszabályban megfogalmazódik. A tisztességtelen piaci magatartás és a versenykorlátozás tilalmáról szóló évi LVII. törvény szerint például: Üzleti titoknak minősül a gazdasági tevékenységhez kapcsolódó minden olyan tény, információ, megoldás vagy adat, amelynek titokban maradásához a jogosultnak méltányolható érdeke fűződik, és amelynek titokban tartása érdekében a jogosult a szükséges intézkedéseket megtette. Üzemi, illetve üzleti titoknak azok az ismeretek minősülnek, amelyek az adott üzemre, illetve üzletre vonatkoznak és illetéktelen személy általi ismeretük, az üzem zavartalan működését, illetve a megfelelő üzletmenetet veszélyeztetheti. Ide sorolhatók a szellemi alkotásként védelmet élvező titkok is (például know-how). A személyes titok fontosabb fajtái a Ptk.-ban nem nevesített hivatásbeli (foglalkozási) titok például: az orvosi titok (az évi CLIV. törvény a szabályozza) az ügyvédi titok (az ügyvédekről szóló évi XI. törvény 8. -a szabályozza) az adótitok (az adózás rendjéről évi XCI. törvény 46. -a érinti és a gyónási titok (a Katolikus Egyház belső szabályai taglalják). A hivatásbeli titkok fogalmát a Polgári Perrendtartás bizonyítás című fejezete is érinti. A törvény szerint köteles megtagadni a vallomástételt az, akit foglalkozásánál vagy hivatásánál fogva magántitok-tartási kötelezettség terhel. A bíróság köteles figyelmeztetni a tanút kihallgatása előtt a hozzátartozói kapcsolaton és a magántitok-tartási kötelezettségen alapuló mentességi jogra. A tanúvallomás bizonyítékként nem értékelhető, ha a bíróság nem figyelmeztette a tanút mentességi jogára, illetve a mentességre való alapos hivatkozása ellenére vallomástételre kötelezte. e) A magánlakás védelme A törvény védi a magánlakáshoz és a jogi személy céljaira szolgáló helyiségekhez fűződő jogot. A magánlakáshoz és a jogi személy céljaira szolgáló helyiséghez való jog, sajátos helyet foglal el a személyhez fűződő jogok között. "Ez a jogosítvány ugyanis közvetlenül a tárgyiasult valóságot védi és látszólag valamely materiális érték védelmét szolgálja. Közvetve azonban nem vitathatóan az emberi személyiség szabadságának, önmegvalósulása kiteljesedésének az egyik legfontosabb biztosítéka..." (Petrik Ferenc: A személyiség jogi védelme KJK, 1992.). A magánlakás védelme alapvetően a személyiség érvényesülésének fizikai határait jelöli ki. A külvilágtól elkülönített területen belül a személy szabadon dönthet arról, hogy ki tartózkodhat a lakásban, illetve a személynek joga van a magánlakás zavartalan használatához. A magánlakás "a magánszféra tárgyi kerete"-ként értelmezhető, ebből következik, hogy a magánlakás körébe sorolható minden helység, amely a magánszemély életvitelt biztosító tartózkodási helyéül szolgál (így egy lakókocsit használó számára is biztosított). Nincs tehát jelentősége a használat jogcímének (az lehet tulajdon, bérlet, albérlet, szívességi használat stb. egyaránt), mint ahogy az ingatlan besorolásának, tehát annak sem, hogy lakóvagy üdülő ingatlanról van-e szó. A védelem kiterjed a lakáshoz szervesen kapcsolódó bekerített helyre (kert) is. 10
11 A jogi személy céljára szolgáló helyiségnek az minősül, amely a tevékenységének megvalósítására szolgál. E helyiségek, a jogi személy működésének jellegétől függően több csoportra oszthatók. Egyes szervezetek esetében ugyanis a rendes működés feltétele, illetve velejárója, hogy helyiségeit a közönség szélesebb vagy kevésbé széles köre igénybe veheti (pl. bíróság, közintézmények, egészségügyi szervek stb.) Más szervezetek (pl. termelőüzem, egyesület stb.) működése a szabad bejárásban is megmutatkozó nyilvánosságot nem kíván. Ilyenkor alapvetően a jogi személy engedélyétől függő a belépés és benntartózkodás egyaránt. f) A személyes adatok védelméhez való jog A személyhez fűződő jogok viszonylag újabb területe a személyes adatok védelméhez való jog. A védelem fő indoka, hogy a személyes adatok az érintett beleegyezése nélküli gyűjtése, összekapcsolása, az érintett átvilágítását, személyiségprofil kialakítását tenné lehetővé. Az Alkotmány 59. -a szerint A Magyar Köztársaságban mindenkit megillet a jóhírnévhez, a magánlakás sérthetetlenségéhez, valamint a magántitok és a személyes adatok védelméhez való jog. Az Alkotmány 61. -a szerint pedig A Magyar Köztársaságban mindenkinek joga van a szabad véleménynyilvánításra, továbbá arra, hogy a közérdekű adatokat megismerje, illetőleg terjessze. Kiemelkedő jelentőssége miatt a személyes adatok védelméről és a közérdekű adatok nyilvánosságáról egy külön kógens törvény (1992. évi LXIII. törvény) is született. A nyilvántartások bármilyen technológiával készülnek is végső soron hatalmat adnak a velük rendelkezni jogosultak kezébe. Az informatika lehetővé teszi az emberek egyszerű tárgyakként, adatokként való kezelését. A nyilvántartott adatok bővülése, ezek összekapcsolásának lehetősége olyan veszélyeket rejtett magában, mely ellen a jognak is fel kellett lépnie. A számítógéppel vagy más módon történő adatkezelés és adatfeldolgozás a személyhez fűződő jogokat nem sértheti. A nyilvántartott adatokról tájékoztatást az érintett személyen kívül csak az arra jogosult szervnek vagy személynek lehet adni. Ha a nyilvántartásban szereplő valamely tény vagy adat nem felel meg a valóságnak, az érintett személy a valótlan tény vagy adat helyesbítését külön jogszabályban meghatározott módon követelheti. Az adat általános meghatározása szerint megőrzésre érdemes tény (információ), de ennek nem kell feltétlenül számszerűnek lennie (pl. ujjlenyomat, arckép is adatnak minősül). Az adatok továbbítása valamilyen adathordozó segítségével történhet. Az adat fajtái az évi LXIII. törvény szerint: 1. közérdekű adat: az állami vagy a helyi önkormányzati feladatot, valamint jogszabályban meghatározott egyéb közfeladatot ellátó szerv, illetve személy kezelésében lévő (ideértve a tevékenységére vonatkozó adatot is), a személyes adat fogalma alá nem eső adat. A közérdekű adat kiadását főszabályként bárki kérheti, anélkül hogy abban közvetlenül érintett lenne. A tájékoztatást egyszerűsíti, gyorsítja, ha az arra egyébként köteles szervek (minden állami, önkormányzati szerv) a tevékenységükre jellemző vagy a közérdeklődésre számottartó más adatokat "hivatalból" nyilvánosságra hozzák, vagy más módon hozzáférhetővé teszik (pl. 11
12 Interneten). Az állami vagy helyi önkormányzati feladatok ellátását végző szerveknek kötelességük, hogy a tájékozódást segítsék. Ennek érdekében az általuk kezelt adatokat bárki számára hozzáférhetővé kell tenniük. Ez alól kivételt csak törvény tehet. A minősített adat védelméről szóló évi CLV. törvény a korábban hosszú időn át alkalmazott államtitok és szolgálati titok fogalmakat megszüntette és az új törvényben a lehetséges maximális védelmi idők is lecsökkentek. A törvény április 1-i hatálybalépése után a nemzeti minősített adat és a külföldi minősített adat kifejezések alkalmazandók. Az információszabadság törvényi korlátai: a személyes adatok, a nemzeti minősített adat, a külföldi minősített adat, a belső használatra készült, illetőleg döntés-előkészítéssel összefüggő adatok, a bűnüldözési és bűnmegelőzési okokból visszatartott közérdekű adatok, az üzleti titok (ennek megismerésére a Polgári Törvénykönyvben foglaltak az irányadók). 2. személyes adat: a meghatározott természetes személlyel kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható; Az információs önrendelkezési jog szükségképpen az adattal érintett élő személyt illeti meg. A személyes adatok esetén az alapvető szabály, hogy azok csak akkor általánosan hozzáférhetők, ha erről törvény rendelkezik, vagy az érdekelt az adatok nyilvánosságához hozzájárult. A meghalt személy adatainak védelméről, illetőleg a velük való rendelkezésről - az adattal vagy az adatkezeléssel összefüggő - külön jogszabályok szólnak (pl. Ptk., levéltári, anyakönyvi jogszabályok). 3. különleges (ún. szenzitív, érzékeny) adat a faji eredetre, a nemzeti, nemzetiségi és etnikai hovatartozásra, a politikai véleményre vagy pártállásra, a vallásos vagy más meggyőződésre, az egészségi állapotra, a kóros szenvedélyre, a szexuális életre, valamint a büntetett előéletre vonatkozó személyes adatok. Az érzékeny, vagy szenzitív adatok a törvény fokozott védelme alatt állnak, vagyis ezen adatok kezelésére szigorúbb szabályok vonatkoznak. Ezek az adatok a nemzetközi gyakorlatban is fokozottabb törvényes védelemben részesülnek. Az esély- és jogegyenlőség, az egyenlő méltóság minden ember számára csak úgy biztosítható, ha a hátrányos vagy kivételes megkülönböztetésre lehetőséget nyújtó adatok kiszolgáltatásában a lehető legnagyobb mértékben meghagyjuk az egyén információs önrendelkezésének a jogát. Bizonyos esetekben a társadalom érdeke szükségessé teheti különleges adatok kötelező kezelését is (pl. bűnüldözés, közegészségügy). Különleges adat akkor kezelhető, ha a) az adatkezeléshez az érintett írásban hozzájárul, vagy b) az nemzetközi egyezményen alapul, vagy azt törvény elrendeli. Nemzeti minősített adat: a minősítéssel védhető közérdekek körébe tartozó, a minősítési jelölést az e törvényben, valamint az e törvény felhatalmazása alapján kiadott jogszabályokban meghatározott formai 12
13 követelményeknek megfelelően tartalmazó olyan adat, amelyről - a megjelenési formájától függetlenül - a minősítő a minősítési eljárás során megállapította, hogy az érvényességi időn belüli nyilvánosságra hozatala, jogosulatlan megszerzése, módosítása vagy felhasználása, illetéktelen személy részére hozzáférhetővé, valamint az arra jogosult részére hozzáférhetetlenné tétele a minősítéssel védhető közérdekek közül bármelyiket közvetlenül sérti vagy veszélyezteti, és tartalmára tekintettel annak nyilvánosságát és megismerhetőségét a minősítés keretében korlátozza; Külföldi minősített adat: az Európai Unió valamennyi intézménye és szerve, továbbá az Európai Unió képviseletében eljáró tagállam, a külföldi részes fél vagy nemzetközi szervezet által készített és törvényben kihirdetett nemzetközi szerződés vagy megállapodás alapján átadott olyan adat, amelyhez történő hozzáférést az Európai Unió intézményei és szervei, az Európai Unió képviseletében eljáró tagállam, más állam vagy külföldi részes fél, illetve nemzetközi szervezet minősítés keretében korlátozza; A belső használatra készült, valamint a döntés-előkészítéssel összefüggő adat - ha törvény másként nem rendelkezik -, a keletkezését követő harminc éven belül nem nyilvános. Kérelemre az adatok megismerését a szerv vezetője e határidőn belül is engedélyezheti. Az üzleti, üzemi titok a magántitok tág értelemben vett általános fogalmi körébe tartozik. A közérdekű adatok megismerésével és nyilvánosságával összefüggésben az üzleti titok megismerésére a Polgári Törvénykönyvben foglaltak az irányadók. A közvagyonnal való gazdálkodásra vonatkozó adatok nyilvánosságra-hozatalát az üzleti titok védelme nem korlátozhatja. A Ptk. szerint üzleti titoknak azok az adatok, tények, információk minősülnek, amelyek esetében az alábbi hármas együttes feltétel megvalósul: - az érintett gazdasági tevékenységhez kapcsolódnak, - a jogosult jogszerű pénzügyi, gazdasági, piaci érdekét annak nyilvánosságra hozatala, vagy illetéktelenek általi megismerése és felhasználása sértené, vagy veszélyeztetné, - és ez okból a jogosult a titokban tartás érdekében megtette a szükséges intézkedéseket. A minősítés érvényességi ideje: a) Szigorúan titkos! és Titkos! minősítési szintű adat esetén legfeljebb 30 év, b) Bizalmas! minősítési szintű adat esetén legfeljebb 20 év, c) Korlátozott terjesztésű! minősítési szintű adat esetén legfeljebb 10 év A minősítés érvényességi ideje új minősítési eljárás lefolytatásával rendkívül indokolt esetben meghosszabbítható. Az új minősítési eljárást az érvényességi idő lejárta előtt le kell folytatni. Az érvényességi idő elteltével az adat minősített jellege megszűnik. A minősítés megszűnése után az adat újból nem minősíthető. A 2012 január 1-én az Alkotmány helyébe lépő Alaptörvény VI. cikke rendelkezik arról is, hogy a személyes adatok védelméhez és a közérdekű adatok megismeréséhez való jog érvényesülését sarkalatos törvénnyel létrehozott, független hatóság ellenőrzi. Az Alaptörvény ennek megfelelően megszünteti a külön adatvédelmi biztos (ombudsman) intézményt, és az új kihívásokkal szembenézni képes hatóság kialakításáról döntött. Az autonóm államigazgatási szervként működő hatóság neve - kettős feladatkörének megfelelően - a törvény szerint Nemzeti Adatvédelmi és Információszabadság Hatóság. 13
14 Az információs önrendelkezési jogról és az információszabadságról szóló évi CXII. évi törvény szabályainak többsége csak január 1-én lép hatályba, a végrehajtásáról szóló kormányrendelet sem készült még el, ezért ezeket a szabályokat a jegyzet még nem tartalmazza. g) A kegyeleti jog Az ember halálával jogképessége, személyisége megszűnik, tovább él azonban egyéniségének, tevékenységének hatása. A meghalt embernek a környezete, a társadalom tagjai tudatvilágában tovább élő hatását a jognak is védelmeznie kell. A kegyeleti jog tágabb értelemben mindenkit megillet, akinek emlékében az elhunyt él. Bizonyos jogosítványok gyakorlására azonban csak a Ptk b) pontjában felsorolt hozzátartozók, a végrendeleti juttatásban részesítettek (örökös, hagyományos), illetve meghatározott feltételek mellett az ügyész jogosult. A kegyeleti jog fogalmi körébe tartozik: a) a holttestről való rendelkezés, b) az elhunyt személy eltemettetése, sírhelye, c) a halott emlékének megsértése elleni fellépés. a) a holttestről való rendelkezés A holttest halál utáni sorsánál ütközik egymással a holttest háborítatlanságához fűződő egyéni érdek (pl. az elhunyt és a hozzátartozók vallási és pszichés fenntartásai), és a holttest felhasználásához fűződő közösségi érdek (pl. szerv- és szövetkivétel más emberek életének megmentése céljából, bűnügyi vagy tudományos célú vizsgálat igénye, mint például a nagy port felvert Petőfi ügy ). A holttest halál utáni sorsánál elsősorban az elhunyt kívánságát kellene figyelembe venni! Az egészségügyről szóló évi CLIV. törvény a szerint Halottból szerv, illetve szövet eltávolítására átültetés céljából akkor kerülhet sor, ha az elhunyt életében ez ellen nem tett tiltakozó nyilatkozatot. Tiltakozó nyilatkozatot a cselekvőképes személy írásban (közokiratban vagy teljes bizonyító erejű magánokiratban), vagy amennyiben írásbeli nyilatkozatot egyáltalán nem vagy csak jelentékeny nehézséggel tudna tenni kezelőorvosánál szóban tehet. A cselekvőképtelen személy helyett tiltakozó nyilatkozatot törvényes képviselője tehet. A kezelőorvos a szerv, illetve szövet eltávolítására rendelkezésre álló időn belül köteles meggyőződni arról, hogy az elhunytnál maradt-e tiltakozó nyilatkozat. Amennyiben az írásbeli nyilatkozat az eltávolítására rendelkezésre álló időn belül nem kerül elő, illetve ilyet nem juttatnak el a kezelőorvoshoz, annak hiányát kell vélelmezni. A szervkivételhez való hozzájárulás vélelmezése a kiskorúakra nem terjed ki, esetükben a szervvagy szöveteltávolítás csak akkor kezdhető meg, ha ahhoz törvényes képviselője írásban hozzájárult. (Emlékeztetőül a vélelem egy jogszabály szerkesztési módszer, melynél a jog egy valószínű tényállást valónak fogad el, anélkül, hogy bizonyítva lenne. A vélelmek rendszerint megdönthetőek). b) az elhunyt személy eltemettetése, sírhelye A tisztességes és méltó temetés, valamint a halottak nyughelye előtt a tiszteletadás joga mindenkit megillet az elhunyt személyére, vallási, illetőleg lelkiismereti meggyőződésére, 14
15 valamely faji csoporthoz tartozására, nemzeti-nemzetiségi hovatartozására, a halál okára vagy bármely más megkülönböztetésre tekintet nélkül. A végső nyughely megválasztásában és a temetés lebonyolításában, az abban közreműködők és az eltemettetők, az elhunyt életében tett rendelkezésére figyelemmel kötelesek együttműködni. Az eltemetés módjára és helyére nézve az elhunyt életében tett rendelkezése az irányadó, amennyiben ez nem ró az eltemettető személyére aránytalanul nagy terhet. Az elhunyt életében tett rendelkezése hiányában az eltemetés módját és helyét az határozza meg, aki a temetésről gondoskodik. A sírnyitáshoz a temetési hely felett rendelkezni jogosult hozzájárulása szükséges. Nem kell hozzájárulás a nyomozó hatóság részéről kezdeményezett sírnyitáshoz, de az eljárásról a temetési hely felett rendelkezni jogosultat értesíteni kell. c) a halott emlékének megsértése elleni fellépés. Meghalt személy emlékének megsértése miatt bírósághoz fordulhat a hozzátartozó, továbbá az a személy, akit az elhunyt végrendeleti juttatásban részesített. Ha a meghalt személy (megszűnt jogi személy) jó hírnevét sértő magatartás közérdekbe ütközik, a személyhez fűződő jog érvényesítésére az ügyész is jogosult (Ptk bek.). A társadalmi elvárásnak tesz eleget a jogszabály, amikor a meghalt személy emlékének megóvásáról a hozzátartozók, illetve végrendeleti juttatásban részesítettek kegyeleti jogának védelme útján gondoskodik. 4) A személyhez fűződő jogok megsértésének következményei A személyhez fűződő jogokat nem sérti az a magatartás, amelyhez a jogosult hozzájárult, feltéve, hogy a hozzájárulás megadása társadalmi érdeket nem sért, vagy veszélyeztet. A személyhez fűződő jogokat egyébként korlátozó szerződés vagy egyoldalú nyilatkozat semmis. A személyhez fűződő jogok védelmére vonatkozó szabályokat a jogi személyekre is alkalmazni kell, kivéve, ha a védelem jellegénél fogva csak a magánszemélyeket illetheti meg. A személyhez fűződő jogokat mindenki köteles tiszteletben tartani. E jogok a Ptk. védelme alatt állnak. Akit személyhez fűződő jogában megsértenek, az eset körülményeihez képest a következő polgári jogi igényeket támaszthatja: a) követelheti a jogsértés megtörténtének bírósági megállapítását; b) követelheti a jogsértés abbahagyását és a jogsértő eltiltását a további jogsértéstől; c) követelheti, hogy a jogsértő nyilatkozattal vagy más megfelelő módon adjon elégtételt, és hogy szükség esetén a jogsértő részéről vagy költségén az elégtételnek megfelelő nyilvánosságot biztosítsanak; d) követelheti a sérelmes helyzet megszüntetését, a jogsértést megelőző állapot helyreállítását a jogsértő részéről vagy költségén, továbbá a jogsértéssel előállott dolog megsemmisítését, illetőleg jogsértő mivoltától megfosztását; e) kártérítést követelhet a polgári jogi felelősség szabályai szerint. Általában bármely személyiségi sérelem megalapozhatja a fenti intézkedések bármelyikének alkalmazását. Nem kizárt az sem, hogy közülük több, együttesen érvényesüljön. Alapvetően az adott ügy körülményei (a jogsértés módja, nyilvánossága stb.) határozzák meg, hogy mikor, melyik, illetve melyek alkalmasak, illetve szükségesek a jogellenes magatartás nyomán kialakult helyzet helyreállítására, a sérelem kiküszöbölésére. 15
16 A személyhez fűződő jogok megsértéséneknek lehetséges következményei közül különös jelentősséggel bír a kártérítési igény. A kártérítési igény vagyoni jellegén nem változtat, ha az érvényesítése személyhez fűződő jog megsértésén alapul, tehát a Ptk. általános szabályai (339. ) ilyenkor is alkalmazandóak. A jogsértőtől a személyhez fűződő jogok megsértése esetén vagyoni és nem vagyoni kártérítés egyaránt követelhető. Vagyoni kártérésre akkor van mód, ha a személyhez fűződő jogsérelem vagyoni károsodáshoz vezetett (például amikor egy művész a jogsértő kritika eredményeként elesett egy fellépési lehetőségtől, ilyenkor elmaradt haszon címén érvényesítheti igényét) Nem vagyoni (immateriális) kártérítés megállapítására is sor kerülhet, ha a kárt okozó magatartás valamely személyhez fűződő jog megsértéséből származik. A nem vagyoni kártérítés intézményénél nincs pénzben konkrétan meghatározható vagyoni kár. Nincs jelentősége annak sem, hogy melyik személyhez fűződő jog sérült, olyan-e amelyet a törvény külön nevesít vagy olyan, amely csak az Alkotmányból, az általános személységi jog tartalmából vezethető le. A nem vagyoni kárnak természetes személy esetében "a személyiségi jog megsértése következtében az emberi személyiség testi vagy lelki életminőségének hátrányos megváltozása" tekinthető. Jogi személyek vonatkozásában pedig "az immateriális kár azt a hátrányt jelenti, amely a jogi személyt a törvény biztosította szabad akarat elhatározásában, tevékenység kifejtésében (autonómiájában) akadályozza vagy hátrányosan megváltoztatja a jogi személy társadalmi megítélését." (Polgári jog - Kommentár a gyakorlat számára, HVG-ORAC Lap-és Könyvkiadó Kft. 1997). A kár bekövetkeztének vizsgálata tehát arra ad választ, hogy a felrótt magatartás eredményeként adott esetben, a külvilágban is észlelhető módon csökkent-e a személy testi vagy lelki életminősége, illetve hátrányosan változott-e a jogi személy autonómiája, értékelése. Amennyiben igen, tehát a személyhez fűződő jog megsértése nyomán valamilyen pótolandó hiány keletkezett, úgy megállapítható a nem vagyoni kár, és megalapozott az e tárgyú igény. A nem vagyoni kártérítés lényegében nem más, mint kárpótlás az elszenvedett sérelemért. Mértéke ekként a jogsértés súlyához igazodik, melyről a bíróság mérlegeléssel dönt. Ennek során értékelni kell egyebek mellett a jogsértő magatartás módját, annak hatását, eredményét, továbbá a felróhatóság súlyát, valamint az érintett esetleges közrehatását is. Így például növeli a kárpótlás összegét, ha a jogellenes magatartás több személyhez fűződő jogot is sértett, tartós, hosszú időn át fennálló esetleg végleges következménnyel járt, vagy az érintett tiltakozása ellenére ismétlődő cselekménnyel, magatartással valósult meg. Ha a kártérítés címén megítélhető összeg nem áll arányban a felróható magatartás súlyosságával, a bíróság a jogsértőre, közérdekű célra fordítható bírságot is kiszabhat. E szabályok irányadók akkor is, ha a jogsértés tilos reklám közzétételével történt. A jogkövetkezmények azzal szemben alkalmazhatók, aki a jogsértést okozta, vagy annak bekövetkeztében közrehatott. A személyhez fűződő jogok természetéből következik, hogy ezeket a jogokat általában csak személyesen lehet érvényesíteni. Ez alól a szabály alól azonban vannak kivételek (ezek a cselekvőképtelen, az ismeretlen helyen tartózkodó és a meghalt személlyel kapcsolatosak). 16
17 A személyhez fűződő jogok védelmét a maga eszközeivel a polgári jogon kívül számos más jogág is biztosítja (pl. a büntetőjog). 5) Az iparjogvédelem területei Az újkori gazdaságokban a materiális javak mellett egyre jelentősebb szerep jut az immateriális javaknak, s a gazdálkodó szervezetek vagyonának fontos része a szellemi tulajdon. A szellemi alkotások joga azokat a jogviszonyokat szabályozza, amelyek az új gondolatokat tartalmazó szellemi termékek létrehozásával és felhasználásával kapcsolatosak. A szellemi alkotásokat a jogvédelem szempontjából két fő csoportra osztjuk: a szerzői jog és az iparjogvédelem területére. Az iparjogvédelem körébe tartozik: a szabadalmi jogviszony (a találmányok jogvédelme évi XXXIII. törvény), a védjegyek és a földrajzi árujelzők oltalmáról (1997. évi XI. törvény), formatervezési minták oltalma (2001. évi XLVIII. törvény; a design, avagy dizájn jogi védelmének korábbi megnevezése jogunkban az "ipari minták" oltalma volt), a használati minta oltalma (1991. évi XXXVIII. törvény), a mikroelektronikai félvezető termékek topográfiájának oltalma évi XXXIX. törvény. Az iparjogvédelem sajátossága, hogy az általa védett alkotás vagy megkülönböztető jegy, jellemzően csak külön eljárás (pl. szabadalmaztatás vagy lajstromozás) eredményeként nyer védelmet, és az iparjogvédelem egyes területeit külön törvények szabályozzák. 6) A szerzői jog A szerzői jogi védelem tárgya A szerzői jog a széles értelemben vett polgári joghoz tartozik, mert vagyoni és személyi viszonyokat rendez. Sajátosságai és számos különleges funkciója következtében mindazonáltal az idők során önálló, elkülönült jogterületté alakult. A szerzői jogi védelem abszolút szerkezetű, negatív tartalmú kötelezettséget állító jogviszony, amely jellegében hasonló a tulajdonviszonyhoz. Tárgya azonban szellemi alkotás, ami a szerző személyiségéhez kötődő jogosultságok elismerését és oltalmazását is igényli. A magyar szerzői jogvédelem általános polgári jogi alapját a Ptk. A személyek polgári jogi védelméről szóló címénél találjuk. A Ptk. miközben kimondja a szellemi alkotások e törvény általi védelmét, az ezen alkotások védelmére vonatkozó speciális szabályok megalkotását külön jogszabályokra bízza. Az évi LXXVI. számot kapott legújabb szerzői jogi törvényünk fő célja az irodalmi, tudományos és művészeti alkotások védelme. A szerzői jogi törvénynek az irodalmi művekre is vonatkozó általános szabályai irányadók a szoftverre is (az eltérő rendelkezéseket a törvény külön fejezetben fogalmazza meg). 17
18 Szerzői jogi védelem alá tartozik az irodalom, a tudomány és a művészet minden alkotása. Ilyen alkotásnak minősül például: az irodalmi (pl. szépirodalmi, szakirodalmi, tudományos, publicisztikai) mű, a nyilvánosan tartott beszéd, a számítógépi programalkotás (szoftver) és a hozzá tartozó dokumentáció, a színmű, a zenemű, a rádió- és a televíziójáték, a filmalkotás és más audiovizuális mű, a rajzolás, festés, szobrászat, a fotóművészeti alkotás, az iparművészeti alkotás és annak terve. A szerzői jogi oltalom nem megjelenési formákhoz kötött, a védelmet a mű egyéni, eredeti jellege határozza meg. Önmagában valamely ötlet, elv, elgondolás, eljárás nem lehet tárgya a szerzői jogi védelemnek. A szerzői jogi törvény kiterjed az előadóművészek, a hangfelvétel-előállítók, a rádió- és a televízió-szervezetek, valamint a filmelőállítók teljesítményeinek a védelmére is. E teljesítmények a szerzői művek felhasználásához kapcsolódnak, ezért honosodott meg a védelmükből eredő jogok megnevezéseként a "szomszédos jogok" vagy kisjogok kifejezés. A digitális technika térhódításából adódó egyre nehezebben kontrollálható felhasználási módok sajátos szerzői jogi szabályokat igényeltek ezen a területen. A szerzői jog a mű előállítóját, alkotóját védi, addig a szomszédos jogi jogosultak általában a szerzői mű közvetítői, előadói, vagyis ezek a személyek vagy szervezetek mintegy interpretálják a művet a nagyközönség felé. A szerzőt a vagyoni és a személyhez fűződő jogok teljessége illeti meg. Ezzel szemben a szomszédos jogi jogosultak csak a törvényben kifejezetten meghatározott engedélyezési jogokat gyakorolhatják, és az előadóművészeket leszámítva a személyhez fűződő jogaik is korlátozottabbak. A szomszédos jogi jogosultak esetében a védelmi idő az előadás vagy mű(sor) forgalomba hozatalától, illetve sugárzásától számított 50 évig tart. A szellemi alkotásoknak csak egy részét szabályozza a szerzői jog, pl. az iparjogvédelemre, illetve a Polgári Törvénykönyv által szabályozott szellemi alkotásokra (pl. know-how) már nem irányadó. A szerzői jog azt illeti, aki a művet megalkotta (szerző). A szerzői státusz hazánkban, hasonlóan az európai jogokhoz, nem függ semmilyen külön nyilvántartásba vételi vagy más eljárás lefolytatásától. Ez az egyik alapvető különbség pl. a találmányok, védjegyek jogi védelmétől, amelyeknél a Szabadalmi Hivatal eljárása folytán válnak védetté e szellemi alkotások. A szerző személyhez fűződő és vagyoni jogai A szerzőt a mű létrejöttétől kezdve megilletik a szerzői jogok a személyhez fűződő és a vagyoni jogok összessége. A szerző személyhez fűződő jogai: 1. A mű nyilvánosságra hozatalának joga, 2. A név feltüntetéséhez való szerzői jog, 18
19 3. A szerzői minőség elismeréséhez való jog, 4. A mű integritásához való jog (változtatás tilalma). A szerző személyhez fűződő jogait nem ruházhatja át, azok másként sem szállhatnak át és a szerző nem mondhat le róluk. A szerző vagyoni jogai: A szerzői jogi védelem alapján a szerzőnek kizárólagos joga van 1. a mű anyagi formában és nem anyagi formában történő bármilyen felhasználására és 2. minden egyes felhasználás engedélyezésére. Az anyagi formában való felhasználás jellegzetes eseteinek tekintik a többszörözést, a terjesztést és a kiállítást; a nem anyagi formában megvalósuló felhasználás módozatai pedig, a nyilvános előadás, a nyilvánossághoz közvetítés, valamint az átdolgozás. A törvény eltérő rendelkezése hiányában a felhasználásra engedély felhasználási szerződéssel szerezhető. Felhasználási szerződés alapján a szerző engedélyt ad művének a felhasználására, a felhasználó pedig köteles ennek fejében díjat fizetni. A felhasználási szerződés tartalmát a felek szabadon állapítják meg. A felhasználási szerződésre vonatkozó rendelkezésektől egyező akarattal eltérhetnek, ha jogszabály az eltérést nem tiltja. A szerződés létrejöttéhez a feleknek a lényeges vagy a bármelyikük által lényegesnek minősített kérdésekben való megállapodása szükséges. Ha a felhasználási szerződés tartalma nem állapítható meg egyértelműen, a szerző számára kedvezőbb értelmezést kell elfogadni. A felhasználási szerződés csak kifejezett kikötés esetén ad kizárólagos jogot. Amennyiben a felhasználó engedély nélkül, vagy díjfizetés nélkül használja fel a művet, a törvényben foglalt joghátrányok alkalmazhatók vele szemben, és ha ezzel vagyoni hátrányt okoz, bűncselekményt is megvalósít. Ha e törvény másképp nem rendelkezik, a szerzőt a mű felhasználására adott engedély fejében díjazás illeti meg, amelynek eltérő megállapodás hiányában a felhasználáshoz kapcsolódó bevétellel kell arányban állnia. A vagyoni jogok a törvényben meghatározott esetekben és feltételekkel átruházhatók, illetve átszállnak (pl. örökölhetők). A vagyoni jogok átruházását, illetve átszállását lehetővé teszi a törvény az adattár, szoftver, a reklámozás céljára megrendelt mű, együttesen létrehozott mű, munkaviszonyból vagy más hasonló jogviszonyból folyó kötelezettség teljesítése alapján alkotott művek esetében. A felsorolt körön kívül a vagyoni jogok hasznosítása a forgalomban, annak egyes részjogosítványainak átruházásával történik (pl. a regény írója felhasználási szerződésben engedélyezi a könyv kiadását, megfilmesítését). Sajátos szabályok vonatkoznak a munkaviszonyban létrehozott szerzői művekre. Eltérő megállapodás hiányában a mű átadásával a vagyoni jogokat a szerző jogutódjaként a munkáltató szerzi meg, ha a mű elkészítése a szerző munkaviszonyból folyó kötelessége. A szerzői jog korlátjai A törvény a szerzői felhasználási jogok néhány korlátját is megállapítja. Ezek közül legjelentősebbek: 19
20 a. a védelmi idő lejárta, b. a szabad felhasználás estei és c. a közös jogkezelés területe. a védelmi idő A szerzői jogok a szerző életében és halálát követő év első napjától számított hetven éven keresztül részesülnek védelemben. A védelmi idő elteltével a felhasználó engedély és díjfizetés nélkül jogosult a felhasználásra, mivel a mű közkinccsé vált. a szabad felhasználás: A szabad felhasználás körében a felhasználás díjtalan, és ahhoz a szerző engedélye nem szükséges. Csak a nyilvánosságra hozott művek használhatók fel szabadon. A felhasználás a szabad felhasználásra vonatkozó rendelkezések alapján is csak annyiban megengedett, illetve díjtalan, amennyiben nem sérelmes a mű rendes felhasználására és indokolatlanul nem károsítja a szerző jogos érdekeit. idézés A mű részletét az átvevő mű jellege és célja által indokolt terjedelemben és az eredetihez híven a forrás, valamint az ott megjelölt szerző megnevezésével bárki idézheti. oktatási célú felhasználás Nyilvánosságra hozott irodalmi vagy zenei mű részlete, vagy kisebb terjedelmű ilyen önálló mű iskolai oktatási célra, valamint tudományos ismeretterjesztés céljára a forrás és az ott megjelölt szerző megnevezésével átvehető. Átvételnek minősül a mű olyan mértékű felhasználása más műben, amely az idézést meghaladja. Magáncélú másolás A magáncélú másolás a szabad felhasználás legelterjedtebb formája. Magáncélra bárki készíthet a műről másolatot, ha az jövedelemszerzés vagy jövedelemfokozás célját közvetve sem szolgálja. E rendelkezés nem vonatkozik a szoftverre és a számítástechnikai eszközzel működtetett adattárra, az építészeti műre, a műszaki létesítményre valamint a mű nyilvános előadásának kép- vagy hanghordozóra való rögzítésére. A szoftver magáncélú másolása nem tekinthető szabad felhasználásnak, ezért engedély kell hozzá! Szabad felhasználásnak minősül egy könyv részeinek fénymásolása, de teljes könyv, továbbá a folyóirat vagy a napilap egésze magáncélra is csak kézírással vagy írógéppel másolható. A magáncélú másolás következtében kieső szerzői jogi bevételek pótlásaként a magyar szabályozás bevezette az ún. reprográfiai jogdíjat (az üres hang és képhordozók utáni jogdíjfizetési kötelezettség) és az üres kazetta díjat (az üres hang és képhordozók utáni jogdíjfizetési kötelezettség). 20

References: Bíróság 
 Bíróság 
 bíróság 
 bíróság 
 bíróság 
 bíróság